ควรฟิตออกกำลังทุกวันไหม?
มีผู้ตั้งคำถามขึ้นมาในเว็บบอร์ดแห่งหนึ่ง พูดทำนองว่า เนื่องจากตัวเองเป็นคนอ้วนจึงหันไปออกกำลังกายเป็นประจำทุกวัน แต่ขณะเดียวกันเจ้าตัวก็เริ่มรู้สึกว่า การออกกำลังกายทุกวันเพื่อลดความอ้วนนั้นมันดีจริงหรือ? จะช่วยลดความอ้วนได้จริงหรือเปล่า? และ ,ออกกำลังกายทุกวันจะให้โทษหรือประโยชน์กันแน่? เอือมถือเป็นประเด็นที่น่าสนใจ เพราะแหมใครๆก็อยากมีรูปร่างสลิมสเลนเดอร์ละเนอะ,ที่น่าสนใจเพราะมี 2 ประการให้ฉุกคิด ได้แก่ 1.การออกกำลังกายหวังลดความอ้วนได้ไหม? กับ 2.ออกกำลังกายทุกวันนั้นให้ประโยชน์หรือให้โทษมากกว่ากันแน่? ซึ่งเป็นเรื่องชวนสงสัยหาคำตอบมากทีเดียว,เอาอย่างนี้แล้วกัน ขอบอกว่า การเจียดเวลาจากการทำงานหรือเรียนหนังสือเพื่อมาออกกำลังกายนั้นเป็นสิ่งที่ดีแน่นอน เพราะแม้แต่แพทย์ก็แนะนำให้คนไข้ไปออกกำลังกายยืดเส้นยืดสายกันเถอะ,ส่วนการออกกำลังกายวันนึง อาจไม่ต้องมากแต่ขอให้ต่อเนื่องราว 30-45 นาที วันก่อนเพื่อนมีอาการเป็นภูมิแพ้ยังเล่าให้ฟังว่า ไปหาหมอทีไร หมอชอบถามทุกทีว่า ได้ออกกำลังกายบ้างหรือไม่? ที่ถามคงเพราะการออกกำลังกายนั้นมีส่วนช่วยเรื่องของภูมิแพ้ได้ ทำให้ไม่แพ้อากาศหรือแพ้สิ่งแปลกปลอมอื่นๆได้ง่ายนั่นเอง แต่ถ้า แพ้ใจตัวเอง เพราะเจริญอาหารทานอะไรก็อร่อย นี่ก็เป็นความสุขไปอีกแบบ,เอ้า กลับมาประเด็นออกกำลังกายนั้นช่วยลดความอ้วนได้ไหม? จากการอธิบายของ นายแพทย์ ภาสกร วัธนธาดา ผู้เชี่ยวชาญด้านเวชศาสตร์การกีฬา กล่าวว่า การออกกำลังเป็นประจำสม่ำเสมอในปริมาณที่มากพอ จะทำให้มีสุขภาพดี ป้องกันโรคเรื้อรังได้หลายโรค ส่วนใหญ่เป็นโรคกลุ่มเมตาบอลิก เช่น โรคอ้วน, โรคหัวใจ, โรคความดันโลหิตสูง, โรคเบาหวาน ไรงี้ สรุปออกกำลังกายก็น่าจะลดความอ้วนได้,แต่ทั้งนี้ หลังเสร็จจากออกกำลังกายแล้วก็อย่าไปทานเยอะๆต่อละกัน บางคนเหนื่อยจนเบรกการรับประทานไม่ได้ก็มี ไม่งั้นคงลดความอ้วนไม่ได้หรอก และการออกกำลังกายที่จะช่วยลดหรือควบคุมน้ำหนักได้ควรทำเป็นประจำ ไม่ใช่วันนี้ว่างจึงไปออกกำลังกายแล้วอีก 7 วันค่อยไปออกอีกที แล้วน้ำหนักจะลดรึ?,ส่วนท่านที่ออกกำลังกายแบบหักโหมเกินไป ไม่ให้ร่างกายหยุดพัก เลยสักวัน คงไม่ดีเช่นกัน อย่าลืมว่า คนเราควรเดินทางสายกลางไว้ก่อน ไม่ทำอะไรน้อยหรือมากเกินไป แต่ควรออกกำลังกายอย่างพอดิบพอดี จะช่วยทำให้สุขภาพแข็งแรงและจิตใจแจ่มใส,แต่ตอนนี้ย่างเข้าหน้าฝนแล้ว การจะออกกำลังกายกลางแจ้งย่อมทำได้ลำบากขึ้น อย่างไรก็ตามถ้ามีเพื่อนไปออกกำลังด้วยก็ดีน่ะซี จะได้พูดคุยเจ๊าะแจ๊ะกันและยังคลายเครียดได้ด้วย.,คนสมถะ
ออกกำลังกายทุกวันจะให้โทษหรือประโยชน์กันแน่? เอือมถือเป็นประเด็นที่น่าสนใจ เพราะแหมใครๆก็อยากมีรูปร่างสลิมสเลนเดอร์ละเนอะ
ประทีปส่องใจ,คนสมถะ,ออกกำลังกาย,ฟิตร่างกาย,คลายเครียด